Ugandaning shimoli-g‘arbiy qismida afrikalik bolalar uchuvchisiz uchish qurilmalarini umrida ilk marta uchratgani tasvirga olindi. Fotosuratchi Brendon Smit 1 hafta davomida mamlakat bo‘ylab sayohat qildi. U International Medical Outreach tashkiloti (aholining sog‘ligi bo‘yicha tekshiruvlar olib borish bilan shug‘ullanadi) uchun tasvirlar olish uchun Ugandaga tashrif buyurgan. Fotorassom o‘z roliklarini kvadrokopter, ya’ni dronda olgan. Tasvirlarning birida dronni ilk marta ko‘rib turgan mahalliy bolalarni ko‘rish mumkin.